2000-чу шарахь Нохчийчохь Псковн десантхошна тIелатар дина аьлла, лаьцначу Донашев ИбрехIимна а, Дудиев Нажмуддина а бехкаш тIечIагIдина аьлла, хаамбо Талламан комитетехь. Байначу беттан 29-чохь Дудиев а, Донашев а чохь вуьтуш, кхело сацам тIеэцна. Талораш лелор а, зуламечу тобанехь дакъалацар а, эскархошна тIелатар дар а бухе а дуьллуш, жоьпалле озийна 41 шо долу Донашев ИбрехIим а, 43 шо долу Дудиев Нажмудди а, хаамбо Кавказан узел агенталло, Талламан комитетерчу хьостанна тIе а тевжаш. Цхьадолчу декъанна бехк тIеэцна цара аьлла талламчаша. Басаевн тобанехь шаьшиъ хилар бакъдо, амма Улус-Кертахь хиллачу тIамехь шаьшиммо дакъалацар тIе ца дуьту.